b"\n_START_ARTICLE_\nAluguer\n_START_PARAGRAPH_\nLa paraula portuguesa Aluguer (literalment lloguer) fa refer\xc3\xa8ncia a un tipus de mitj\xc3\xa0 de transport p\xc3\xbablic t\xc3\xadpic de Cap Verd._NEWLINE_Es realitza en vehicles tipus furgoneta de deu o dotze places, de titularitat privada, que han obtingut una llic\xc3\xa8ncia municipal. Realitzen usualment un mateix itinerari, entre dos punts o localitats, i recullen viatgers al llarg del trajecte, no necess\xc3\xa0riament en parades pre-establertes. El viatger es baixa en el punt que estima oport\xc3\xba i abona un preu pel trajecte realitzat. Aquest preu est\xc3\xa0, usualment, prefixat per l'Ajuntament, quan l'aluguer funciona en el r\xc3\xa8gim de recollida de m\xc3\xbaltiples viatgers._NEWLINE_A vegades, un o m\xc3\xa9s viatgers poden acordar amb el conductor un preu global i utilitzar el transport en l'itinerari usual, o en un altre alternatiu, sense que es reculli a nous viatgers pel cam\xc3\xad. En dita suposada, les tarifes prefixades pel municipi no s\xc3\xb3n aplicables, sin\xc3\xb3 que el preu es pacta entre les parts._NEWLINE_En algunes illes de l'arxip\xc3\xa8lag, els aluguers s\xc3\xb3n l'\xc3\xbanic mitj\xc3\xa0 de transport p\xc3\xbablic, com ocorre a l'Illa de Sant Ant\xc3\xa3o, encara que en d'altres tamb\xc3\xa9 existeixen taxis i, a Mindelo i Praia, autobusos de l\xc3\xadnia."